Fjármála - og efnahagsráðherra kynnti í ríkisstjórn í dag greinargerð Seðlabanka Íslands til ríkisstjórnarinnar um verðbólgu undir fráviksmörkum . Greinargerðin er send í samræmi við sameiginlega yfirlýsingu ríkisstjórnar og Seðlabanka Íslands frá 27. mars 2001 . Þar er kveðið á um að mælist verðbólga undir 1% eða yfir 4% skuli Seðlabanki Íslands senda ríkisstjórninni sérstaka greinargerð . Samkvæmt mælingu Hagstofu Íslands , sem birt var 19. desember sl. var tólf mánaða verðbólga miðað við vísitölu neysluverðs 0,8% í desember . Í greinargerð Seðlabankans segir m.a. að skýringin á verðbólgunni snúi helst að lækkun á innflutningsverði vegna alþjóðlegrar þróunar , og stöðugu gengi krónunnar . Þá sé stutt síðan verðbólguvæntingar mældust í samræmi við verðbólgumarkmiðið og því hafi ekki mikið reynt á kjölfestu þeirra við markmið . Síðast en ekki síst , þurfi að horfa til þess óróleika sem gæti á vinnumarkaði og sem gæti leitt til þess að verðbólga ykist hratt á ný óháð þróun erlendrar verðbólgu .